CELEX: 62016TN0405
Language: el
Date: 2016-07-29 00:00:00
Title: Υπόθεση T-405/16: Προσφυγή της 29ης Ιουλίου 2016 — The Regents of the University of California κατά ΚΓΦΠ — Nador Cott Protection και CVVP (Tang Gold)

16.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 14/36
            
         Προσφυγή της 29ης Ιουλίου 2016 — The Regents of the University of California κατά ΚΓΦΠ — Nador Cott Protection και CVVP (Tang Gold)
   (Υπόθεση T-405/16)
   (2017/C 014/44)
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγον: The Regents of the University of California (Riverside, Καλιφόρνια, Ηνωμένες Πολιτείες της Αμερικής) (εκπρόσωποι: J. Muñoz-Delgado Mérida, S. Poza Martínez, M. Esteve Sanz και J. Lissen Arbeloa, δικηγόροι)
   
      Καθού: Κοινοτικό Γραφείο Φυτικών Ποικιλιών (ΚΓΦΠ)
   
      Αντίδικοι ενώπιον του τμήματος προσφυγών: Nador Cott Protection SARL (Saint-Raphaël, Γαλλία) και Club de Variedades Vegetales Protegidas (Valencia, Ισπανία)
   
      Στοιχεία σχετικά με τη διαδικασία ενώπιον του ΚΓΦΠ
   
   
      Δικαιούχος του επίδικου κοινοτικού δικαιώματος επί φυτικής ποικιλίας: Το προσφεύγον
   
      Επίδικο κοινοτικό δικαίωμα επί φυτικής ποικιλίας: Υπ’ αριθ. EU 38924 κοινοτικό δικαίωμα επί φυτικής ποικιλίας, ονομασία ποικιλίας: Tang Gold, είδος: Citrus reticulata Bianco
   
      Προσβαλλόμενη απόφαση: Απόφαση του τμήματος προσφυγών του ΚΓΦΠ της 29ης Απριλίου 2016 στην υπόθεση A006/2014
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να δώσει στην ποικιλία Nadorcott, όσον αφορά το υπ’ αριθ. 68 χαρακτηριστικό του πρωτοκόλλου CPVO-TP 201/2, το επίπεδο εκδηλώσεως «πολύ υψηλό» με βαθμό 9 ή, επικουρικώς, το επίπεδο εκδηλώσεως «υψηλό» με βαθμό 7, αντανακλώντας τούτο στην Έκθεση των διαφορών με παρεμφερείς ποικιλίες που αποτελεί τμήμα της επίσημης περιγραφής της ποικιλίας Tang Gold.
            
         
               —
            
            
               να αναγνωρίσει ότι υπάρχουν σαφείς διαφορές μεταξύ των ποικιλιών Tang Gold και Nardorcott στα υπ’ αριθ. 5, 6, 14, 15, 16, 37, 50, 60 και 65 χαρακτηριστικά του πρωτοκόλλου CPVO-TP 201/2, να βεβαιώσει τα ανωτέρω και να προβεί στη διόρθωση της Εκθέσεως των διαφορών με παρεμφερείς ποικιλίες η οποία αποτελεί τμήμα της επίσημης περιγραφής της ποικιλίας Tang Gold, ώστε να συμπεριληφθούν στην τελευταία οι διαφορές αυτές.
            
         
      Προβαλλόμενοι λόγοι
   
   
               —
            
            
               Παράβαση των άρθρων 57, 62, 67, 75 και 81 του κανονισμού 2100/94.
            
         
               —
            
            
               Παράβαση του άρθρου 49 του κανονισμού 874/09.
            
         
               —
            
            
               Εσφαλμένη ερμηνεία της Εκθέσεως του IVIA με τίτλο «Importancia de la reducción del contenido de semillas mediante mutagénesis inducida» (σημασία της μείωσης του περιεχομένου των σπόρων μέσω τεχνητής μεταλλαξιγένεσης).
            
         
               —
            
            
               Μη εξάρτηση του χαρακτηριστικού 68 από τις περιβαλλοντικές συνθήκες.
            
         
               —
            
            
               Δυνατότητα σύγκρισης των στοιχείων που προσκόμισε το UCR σε σχέση με τον αριθμό σπόρων του Nadorcott.